laion/Wikipedia-Exotic huggingface dataset:
דיסנומיה (ירח)

דיסנומיה הוא הירח של כוכב הלכת הננסי, הטרנס-נפטוני, אריס. הוא התגלה בשנת 2005 על ידי מייקל בראון, ומגלי כוכב הלכת הננסי אריס. השם החלופי של דיסנומיה הוא "1 (S/2005 (2003 UB313". בהתחלה כונה "גבריאל" עד שקיבל את השם "דיסנומיה", על שם דיסנומיה, אלת חוסר הנאמנות, בתה של אריס במיתולוגיה היוונית. דיסנומיה התגלה על ידי מייקל בראון, עם צוות ההנדסה האופטית של מצפה הכוכבים קק ומגלי אריס בזמן שעשו תצפית על הפלוטואידים באזור חגורת קויפר (פלוטו, האומיה, מאקה-מאקה) ובדיסק המפוזר (אריס). התמונות של התצפיות שצולמו ב-10 בספטמבר חשפו שיש עצם סביב אריס. העצם הוגדר כירח סביב כוכב הלכת הננסי, וכונה בשמו הזמני גבריאל, על שם ידידתה של זינה (שכך כונה אריס בתקופה זו), בסדרה "זינה הנסיכה הלוחמת". קוטרו של דיסנומיה מוערך בכ-650 עד 700 ק"מ. הוא כנראה קטן מדי כדי להיות בצורה כמעט-כדורית. גילויו של דיסנומיה עזר לחשב את המסה של אריס (פי 1.27 משל פלוטו). רדיוס מסלולו של דיסנומיה סביב אריס הוא ±140 37,350 ק"מ. הוא מקיף את אריס כל 15.774±0.002 ימי ארץ. סביר להניח, שהיווצרותו של דיסנומיה היה בדיוק כמו היווצרותו של הירח שלנו. הירח שלנו התנגש בכדור הארץ, וסביר להניח שאריס התנגש באחד ממיליוני הגופים בדסקה הפלנטרית שבו אריס נמצא, והחומר שהועף התגבש ויצר את דיסנומיה. מדיה וקבצים בנושא דיסנומיה בוויקישיתוף M. E. Brown, M. A. van Dam, A. H. Bouchez, D. Le Mignant, R. D. Campbell, J. C. Y. Chin, A. Conrad, S. K. Hartman, E. M. Johansson, R. E. Lafon, D. L. Rabinowitz, P. J. Stomski, Jr., D. M. Summers, C. A. Trujillo, and P. L. Wizinowich (2006). "Satellites of the Largest Kuiper Belt Objects" (PDF). Astrophysical Journal Letters. 639 (1): L43. arXiv:astro-ph/0510029. Bibcode:2006ApJ...639L..43B. doi:10.1086/501524. נבדק ב-2011-10-19.{{cite journal}}: תחזוקה - ציטוט: שימוש בפרמטר authors (link) מייקל בראון, אמילי שאלר, The Mass of Dwarf Planet Eris, מגזיןscience כרך 316, גיליון 5831, עמ' 1585, DOI:10.1126/science.1139415
העתקה חלקה פורמלית

במתמטיקה, ובמיוחד באלגברה קומוטטיבית ובגאומטריה אלגברית, הומומורפיזם f : A → B {\displaystyle \,f:A\to B} בין שני חוגים קומוטטיביים נקרא חלק פורמלית (בצרפתית Formellement lisse) אם הוא מקיים את תנאי ההרמה האינפיניטסימלית הבא: ההעתקה f {\displaystyle f} מגדירה מבנה של A-אלגברה על B. התנאי הוא שלכל A-אלגברה קומוטטיבית C ואידיאל נילפוטנטי N ◃ C {\displaystyle \,N\triangleleft C} , כל העתקה של A-אלגבראות B → C / N {\displaystyle \,B\to C/N} ניתן להרים להעתקה של A-אלגבראות B → C {\displaystyle \,B\to C} . אם ההרמה היא יחידה לכל זוג ( C , N ) {\displaystyle (C,N)} כזה, ההעתקה נקראת אטל פורמלית. כל העתקה חלקה היא חלקה פורמלית וההפך נכון להעתקות מוצגות סופית. העתקות חלקות פורמלית הוגדרו ונחקרו לראשונה על ידי אלכסנדר גרותנדיק בספרו EGA, בכרך הרביעי. בין היתר הוכיח גרותנדיק כי העתקה חלקה פורמלית בין חוגים נתריים היא בהכרח שטוחה * Grothendieck, Alexandre; Dieudonné, Jean (1964). "Éléments de géométrie algébrique (rédigés avec la collaboration de Jean Dieudonné) : IV. Étude locale des schémas et des morphismes de schémas, Première partie". Publications Mathématiques de l'IHÉS 20: 5–259. EGA 0.IV, Theoreme 19.7.I. ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
הטופולוגיה הקו-סופית

בטופולוגיה, הטופולוגיה הקו-סופית (או טופולוגיית המשלימים הסופיים; באנגלית: Cofinite topology) מוגדרת על קבוצה X {\displaystyle X} , כך שנוצר מרחב טופולוגי שבו הקבוצות הפתוחות הן הקבוצה הריקה וכל הקבוצות שמשלימותיהן סופיות. מכך נובע שהקבוצות הסגורות הן בדיוק הקבוצות הסופיות והמרחב עצמו. פורמלית, ניתן להגדיר את הטופולוגיה כ: T = { A ⊆ X ∣ A = ∅   ∨   | X ∖ A | < ∞ } {\displaystyle {\mathcal {T}}=\{A\subseteq X\mid A=\varnothing \ \lor \ |X\setminus A|<\infty \}} טופולוגיית זריצקי על עקום אלגברי היא הטופולוגיה הקו-סופית על נקודות העקום. כל תת-מרחב של הטופולוגיה הקו-סופית הוא גם קו-סופי. כל קבוצה פתוחה לא-ריקה במרחב, מכילה את כל המרחב פרט למספר סופי של נקודות. לכן: המרחב קומפקטי וקומפקטי סדרתית. כאשר קבוצת הבסיס X {\displaystyle X} היא אינסופית, כל שתי קבוצות פתוחות לא-ריקות במרחב חותכות זו את זו, כלומר אין שתי קבוצות פתוחות לא-ריקות זרות. לכן מרחב טופולוגי המורכב מקבוצה אינסופית X {\displaystyle X} וטופולוגיה קו-סופית אינו מרחב האוסדורף. הטופולוגיה הקו-סופית על מרחב X {\displaystyle X} היא הטופולוגיה הגסה ביותר על מרחב זה המקיימת את אקסיומת ההפרדה T 1 {\displaystyle T_{1}} . יתרה מזאת, טופולוגיה על X {\displaystyle X} מקיימת את T 1 {\displaystyle T_{1}} אם ורק אם היא מכילה את הטופולוגיה הקו-סופית. הטופולוגיה הקו-סופית על מרחב X {\displaystyle X} סופי היא הטופולוגיה הדיסקרטית (לכל A ⊆ X {\displaystyle A\subseteq X} מתקיים | X ∖ A | ≤ | X | < ∞ {\displaystyle |X\setminus A|\leq |X|<\infty } ). הטופולוגיה הקו-מנייתית הטופולוגיה הקו-סופית, באתר MathWorld (באנגלית) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
האן-מינדן

האן-מינדן או האן-מונדן (בגרמנית: Hann. Münden, קיצור של Hannoversch Münden) היא עיר במדינת סקסוניה התחתונה שבגרמניה. העיר נמצאת במחוז גטינגן ויושבת על נקודת ההצטלבות בין הנהרות פולדה וורה, אשר נשפכים אל נהר הווזר. אוכלוסיית העיר מונה כ-23,600 תושבים. העיר ידועה בזכות בתיה העתיקים, חלקם בני יותר מ-600 שנה. לא ניתן לציין בוודאות את השנה בה הוקמה העיר. האזור מוכר כמקום יישוב כבר מהמאה ה-9, אך העדות הכתובה הראשונה לקיומה של העיר היא במסמך משנת 1183. שמה המקורי של העיר היה מונדן, אך שונה עם הזמן לשם הנוברש מונדן (עקב הברית שנחתמה עם ממלכת הנובר), כדי להבדיל בין מונדן לבין העיר מינדן (Minden) הנמצאת לא הרחק, ואשר שמה מבוטא בצורה כמעט זהה. מאוחר יותר, כדי למנוע בלבול עם העיר הנובר, קוצר השם ל- האן-מונדן. הכנסייה הלותרנית על שם בלזיוס הקדוש, הבנויה בסגנון האדריכלות הגותית, ואשר בשטחה קבור אריק הראשון, דוכס ברונסוויק-קאלנברג. שרידי חומת העיר מהמאה ה-12. מגדל הטילישאנצה - נבנה בסוף המאה ה-19, לזכר המצור על העיר שהונהג בידי יוהאן צרקלאס, רוזן טילי, בשנת 1626. ארמון וולפנשלוס, אשר נבנה במקור בתחילת המאה ה-16, על ידי הדוכס אריק הראשון, בסגנון הגותי. גשר וורהברוקה הישן (מעל נהר הוורה) - אחד מגשרי האבן העתיקים במדינה. בית העירייה הבנוי בסגנון הרנסאנס, אשר נבנה במקור במאה ה-14. צרפת סירן, איל-דה-פראנס, צרפת הממלכה המאוחדת האקני, לונדון, הממלכה המאוחדת (מ־1973) ישראל חולון, ישראל פולין חלמנו, פולין בית העירייה הבנוי בסגנון הרנסאנס גשר וורהברוקה הישן (מעל נהר הוורה) מדיה וקבצים בנושא האן-מינדן בוויקישיתוף אתר האינטרנט הרשמי של האן-מינדן (בגרמנית) ערך זה הוא קצרמר בנושא יישובים בגרמניה. אתם מוזמנים לתרום לוויקיפדיה ולהרחיב אותו.
המצור על בדחוס (1812)

המצור על בדחוס הוא מצור אשר התנהל בשנת 1812 בידי כוח בריטי ופורטוגלי משולב בפיקודו של ארתור וולינגטון, כנגד הכוחות הצרפתים שהגנו על העיר המבוצרת בדחוס. ערך מורחב – הקואליציה האנטי-צרפתית השישית כיבוש העיר בדחוס היה למטרה חשובה לצבא האנגלו-פורטוגלי בפיקודו של וולינגטון. בדחוס הייתה חלק ממספר ערי גבול מבוצרות, בין ספרד שהייתה תחת כיבוש צרפתי, לבין פורטוגל שהצליחה להגן על גבולותיה מפני הצבא הצרפתי. כדי לבסס יסודות לשחרור ספרד, וולינגטון החליט בשלב הראשון לכבוש את ערי הגבול כדי להבטיח לעצמו את דרכי האספקה לצבאו בין ספרד לעיר ליסבון ולים. העיר בדחוס הייתה העיר השלישית שנכבשה, והקשה מביניהן לכיבוש. הצבא האנגלו-פורטוגלי הגיע לבדחוס לאחר שחרור העיר אלמידה במאי 1811 ושחרור סיודד רודריגו בינואר 1812. חשיבותה של בדחוס הייתה בפתיחת הציר הדרומי מאחר ששחרור סיודד רודריגו הבטיח את הציר הצפוני. ערך מורחב – בדחוס בשנת 1812 העיר בדחוס הייתה עיר מבוצרת היטב אשר שכנה באזור הררי, כאשר מצידה הצפוני נהר הגוודיאנה. הביצורים העתיקים של העיר מהתקופה המוסלמית כללו את המצודה בצד הצפון מזרחי ואת חומות העיר. במשך השנים, שופרו הביצורים כדי לעמוד במצור בסטנדרטים של העת החדשה, ובעיקר בירי תותחים. שיפורים אלו כללו הוספה של ביצורי כוכב ובאסטיונים סביב חומות העיר, סוללות עפר, חפירים ומבצרים קטנים בנקודות אסטרטגיות סביב העיר. מפקד ומושל העיר בדחוס תחת הכיבוש הצרפתי היה הגנרל והברון ארמנד פיליפון, מפקד מנוסה אשר לחם בצבא הצרפתי משנת 1778. פיליפון קיבל ניסיון רב בפיקוד במערכות השונות של המלחמות הנפוליאוניות ביניהם קרב אוסטרליץ, קרב טלברה והמצור על קדיס. במרץ 1811 הועבר פיליפון לפקד על העיר בדחוס. חיל המשמר הצרפתי תחת פיקודו של ארמנד פיליפון הורכב מ-5,003 חיילים, ביניהם; 3,807 חיילי רגלים (מעט פחות מ-8 גדודים, אשר נפרסו בין העמדות השונות). 42 פרשים (ניצבו במרכז העיר כעתודה). 261 חיילי ארטילריה ו-260 מהנדסים ופלסים (חלקם הוצבו כתותחנים גם כן). כ-300 חיילים חולים (לא השתתפו באופן פעיל בהגנת העיר). בנוסף שירתו חיילים ואזרחים בשירות הצבא נוספים בתפקידים כגון לוגיסטיקה ופיקוד. פרק זה לוקה בחסר. אנא תרמו לוויקיפדיה והשלימו אותו. איאן פלצ'ר בדחוס 1812, הוצאת אוספרי, 1999. (ISBN 1-85532-957-3) איאן פלצ'ר מבצרים במלחמת חצי האי האיברי 1808-14, הוצאת אוספרי, 2003. (ISBN 1-84176-577-5) מדיה וקבצים בנושא המצור על בדחוס בוויקישיתוף איאן פלצ'ר, 1999
ניקוי ראש ענק

ניקוי ראש ענק הוא ירחון תשבצים וחידות ישראלי המתפרסם מאז ינואר 1986. את הירחון עורך ומוציא לאור מאז ראשיתו החידונאי טומי שמיר, המחבר תשבצים וחידות לעיתונים "הארץ" ו"ישראל היום". בנוסף לתשבצים, תשחצים ותשבצי היגיון, מכיל הירחון חידות מסוגים נוספים, כגון "שחור ופתור", פסיפס ועוד. תחילתו של הירחון במגזין ״ניקוי ראש״, אשר יצא במחצית הראשונה של שנות השמונים. את המגזין, כמו את "ניקוי ראש ענק", ערכו טומי שמיר ואשתו, לילך שמיר, בתו של המתרגם והחידונאי אברהם סלמן. ל"ניקוי ראש ענק" סימני הכר ייחודיים, כגון חידת שער (מסוג כפל לשון) מאוירת ועטיפה צבעונית בעיצוב משתנה. היא נבדלת במראה ובגודלה מרוב חוברות התשבצים בשוק, כמו גם במגוון החידות שבה. התשבצים והחידות בחוברת מסווגים לפי רמת קושי, וככל שרמת הקושי גבוהה יותר, כך הפרס על פתרון התשבץ גבוה יותר. "ניקוי ראש ענק" הייתה החוברת הראשונה בישראל שכללה חידות סודוקו, קאקורו ושחור ופתור. עם הכותבים בירחון נמנים יורם הרועה (שתורם לכל גיליון תשבץ היגיון ענק שנמצא במרכז הגיליון, ותשבץ רגיל), ראובת ניצן, עמוס ארליך, אורי בן דור, ירון רחמים ואביעד שמיר. אתר האינטרנט הרשמי של ניקוי ראש ענק
נורפוק

נורפוק הוא התעתיק העברי לשם Norfolk (באנגלית תיכונה), שפירושו "העם הצפוני". בשם זה נקראים מקומות רבים, במיוחד במדינות דוברות אנגלית, כמו גם כלי שיט, גזעים של בעלי חיים וכדומה. האם התכוונתם ל... נורפוק (מחוז) – אחד ממחוזות אנגליה נורפוק (אי) – אי באוקיינוס השקט המהווה אחת מטריטוריות אוסטרליה נורפוק (וירג'יניה) – עיר במדינת וירג'יניה שבארצות הברית ראו רשימה בוויקיפדיה באנגלית.
להקת הגדנ"ע

להקת הגדנ"ע הוקמה ב-1966 ופורקה באותה שנה. בזמן זה הספיקה להפיק תוכנית אחת. בתוכנית זו, שנקראה "חץ מקשת", השתתפו בין היתר דודו גולדנברג (טופז). לצידו הופיעו ארבעה בנים וארבע בנות בהן האופנאית רזיאלה גרשון. טופז שר סולו את השיר "נוח היה איש צדיק ותמים", שיר שכתב דן אלמגור ללחן עממי אמריקאי (במקור ביצעה את התרגום העברי רבקה מיכאלי), שהפך ללהיט שהושמע ברדיו וגם יצא על תקליטון אוסף של מספר להקות צבאיות. מלבד שיר זה היו בתוכנית עוד אחד עשר שירים, בהם השירים שהלחינה דרורה חבקין "חומות יריחו" ו"שיר הצעדה" שמזוהה עם ביצוע מארש של תזמורת צה"ל. רוב המנגינות היו קצביות ומבוססות על לחנים עממים אמריקאים קלים. 12 השירים שהיו בתוכנית הוקלטו לתקליט אריך-נגן בשנת 1966. תקליט חריג בתקופת המיתון בה רוב הלהקות הוציאו תקליטוני E.P., או שלא הקליטו בכלל. לצד להקת הגדנ"ע, רק להקת הנח"ל הוותיקה הוציאה אותה שנה תקליט אריך נגן. תוכניתה זו הייתה הפעילות היחידה של הלהקה, היא פורקה באותה שנה. במשך שנים, פעלה תזמורת הגדנ"ע, אשר פעלה במקביל לתזמורת צה"ל ואף שיתפה עימה פעולה.
מריה קנבל

מריה אוסיפובנה קנבל (ברוסית: Мария Осиповна Кнебель;‏ 18 במאי (6 במאי) 1898 - 1 ביוני 1985) הייתה שחקנית, במאית ואחת המורות המשפיעות ביותר בתיאטרון של התקופה הסובייטית. קנבל למדה בסטודיו של מיכאל צ'כוב לפני שהצטרפה ב-1921 לסטודיו השני של התיאטרון האמנותי של מוסקבה בניהולו של קונסטנטין סטניסלבסקי. בשנים 1924–1950 עבדה כשחקנית בתיאטרון האמנותי של מוסקבה וגילמה בו תפקידים רבים. היא החלה לביים ב-1935, בתחילה בתיאטרון ארמולובה. ב-1950 הפסיקה לשחק ובין 1955–1960 שימשה כמנהלת האמנותית של תיאטרון הילדים המרכזי במוסקבה, שם עזרה להזניק את הקריירות של במאים צעירים שאחר כך הפכו להיות בין החשובים ברוסיה, ביניהם אנטולי אפרוס ואולג אפרמוב. היא החלה ללמד ב-1932, עבדה בבית הספר לאמנויות הבמה ע"ש שפקין (1940-1948) ולאחר מכן לימדה תיאטרון באקדמיה הרוסית לאומנויות התיאטרון (גיטיס). לעיתים קרובות מפחיתים בחשיבותה כמורה ותאורטיקנית של תיאטרון, משום שעבדה בתקופה בה 'גדודים' של במאים הוזמנו להפיק הצגות, ונשים כמעט ולא זכו לקרדיט עבור עבודתן כבמאיות. כך יצא שלעיתים קרובות שמה נדחק מאור הזרקורים. היא השפיעה רבות על במאים שדבקו במסורת סטניסלבסקי אך שאפו להתאים או לפתח אותה לאורך הקווים שהתווה מיכאל צ'כוב, שכתביו לא פורסמו בברית המועצות עד 1986. בין תלמידיה שהפכו אחר כך לפורצי דרך בזרמים שונים של תיאטרון נמנים אנטולי וסילייב (מייסד בית הספר לאמנות הדרמה), אוסיף רייחלגאוז (מייסד בית הספר למחזאות מודרנית) ובוריס מורוזוב (תיאטרון מאלי). תרומתה העיקרית לתאוריה של הדרמה היא 'שיטת הניתוח האקטיבי' של המחזה והתפקיד, אותה ביססה על מחקרי 'שיטת הפעולות הפיזיות' שפיתח קונסטנטין סטניסלבסקי בסוף ימיו. שיטת העבודה מציעה לשחקנים ובמאים סביבת עבודה מלאה ועשירה, עם חוקים, כלים, וחופש רב. בבסיס השיטה נמצא הרעיון לפיו השחקן הוא לא רק מבצע של פרטיטורת המחזה, הוא יוצר אותה מחדש תוך כדי ההצגה תוך שהוא משלב בין החומרים של המחזאי לחומרים שלו. לדברי סטניסלבסקי, תהליך שכזה הוא "הכרחי ליצירת יצירה חדשה ולא רק העלאה באוב של קלישאות ממוחזרות ומוסכמות תיאטרליות". שיטה זו הפכה להיות מתודת העבודה הדומיננטית בתיאטרון הרוסי והאירופאי.
פולדה (נהר)

פולדה (גרמנית: Fulda) הוא נהר במדינת הסן, גרמניה. אחד משני היובלים היוצרים את נהר הווזר (השני הוא נהר הוורה). אורכו של נהר הפולדה 218 ק"מ. מוצאו של הפולדה ברמת וואסרקופה אשר בהרי הרן. בדרכו מתמזג הפולדה עם נהר האדר, עובר דרך העיר קאסל, ויוצר יחד עם הוורה את נהר הווזר, באזור העיר האן-מונדן שבסקסוניה התחתונה. מדיה וקבצים בנושא פולדה בוויקישיתוף ערך זה הוא קצרמר בנושא גאוגרפיה של גרמניה ובנושא נהרות ונחלים. אתם מוזמנים לתרום לוויקיפדיה ולהרחיב אותו.
טימותי אדס

טימותי אדס (עדס) או בשמו המלא, טימותי ריימונד אדס (באנגלית: Timothy Raymond Adès, ‏נולד ב-1941) הוא משורר-מתרגם אנגלי, יליד מצרים, ממוצא יהודי. אביו היה איש העסקים ואספן האמנות רֶמון (רימונד) עדס (1915-1993), יהודי יליד קהיר, בן למשפחה שמקורה בחלב, סוריה. אמו, סטלה וורלי, הייתה אנגליה, בתו של סר ארתור וורלי, איש עסקים ידוע בתחום הביטוח. טימותי אדס, יליד אלכסנדריה, התחנך כילד על ברכי הזרם הדתי האנגליקני ולמד בילדותו במכללת ויקטוריה באלכסנדריה עד שנת 1949 כשהמשפחה נאלצה לעזוב את מצרים. באנגליה סיים אדס לימודים קלאסיים וכן מינהל עסקים בינלאומיים. אדס הצטיין במיוחד בתרגומיו מהשירה הצרפתית, הגרמנית והספרדית. בעבודתו נודע בהקפדתו על המקצבים ועל החרוזים. הוא נוהג לדלקם שירים בתרגומו בערבי ספרות ובפסטיבלים לשירה וכותב ביקורות על תרגומים בכתבי עת כמו "Translation and Literature" של אוניברסיטת אדינבורו ואחרים. הוא חבר פעיל בחברה הבריטית לשירה "Poetry Society". אדס נשוי להיסטוריונית האמנות, דון אדס, ואביו של המלחין והפסנתרן תומאס אדס. 2002 - ויקטור הוגו - שירים מתוך "איך להיות סבא" (L'Art d'être grand-père) - How to be a Grandfather 2002 - ז'אן קאסו - 33 סונטות של הרזיסטאנס (שחוברו ונזכרו בבית סוהר של המשטר וישי) (Trente-trois sonnets composés au secret) Sonnets of the Resistance ‏ 33 2008 - ז'אן קאסו - שגעונו של אמאדי (La folie d'Amadis) (The Madness of Amadis) טימותי אדס תרגם מגרמנית מיצירות של ברטולט ברכט, ריקרדה הוך, מספרדית - מיצירות של הסופרים המקסיקנים אלפונסו רייס (מקסיקו) ומנואל גוטיירס נאחרה, מצרפתית - מרובר דסנוס, ז'ראר דה נרוואל, אלגיות וסונטות מאת לואיז לאבה, ז'אן ארפ, מיוונית הפואמה "ג'ון קיטס" מאת אנגלוס סיקליאנוס, שירים מאת למברוס פרופיראס 1996 - פרס ראשון ע"ש ג'ון דריידן של BCLA/BCLT (האיגוד הבריטי לספרות השוואתית/ המרכז הבריטי לתרגום השוואתי) בשביל תרגום 33 ההסונטות של ז'אן קאסו 2001 - הפרס ע"ש ראמון דה ואלייה-אינקלאן של המוסף לספרות של העיתון טיימס, לונדון, TLS - Times Litterary Supplement, בשביל התרגום קובץ השירים "הומרוס בקוארנוואקה" מאת אלפונסו רייס 2002 - פרס שני של BCLA/BCLT על התרגום Against the grain מאת רובר דסנוס מצרפתית. אתר האינטרנט הרשמי של טימותי אדס [www.thevictorian.net/1947_files.html אתר בוגרי מכללת ויקטוריה ברשת גישה ב-21 באפריל 2011]
פולדה

פוּלְדָה (בגרמנית Fulda) הוא שמם של נהר, מנזר ועיר בגרמניה, ושל מקומות, אנשים ותאגידים הקשורים בהם או קרויים על שמם. האם התכוונתם ל... מקומות בגרמניה פולדה (עיר) – עיר על גדת נהר פולדה במדינת הסן, שראשיתה במנזר פולדה מנזר פולדה – מנזר בנדיקטיני על גדת נהר פולדה במדינת הסן, הקרוי על שם הנהר קתדרלת פולדה (אנ') – הכנסייה הקודמת של מנזר פולדה ומקום קבורת בוניפציוס הקדוש פולדה (נהר) – אחד משני היובלים היוצרים את נהר הווזר אישים לודוויג פולדה (1862–1939) – מחזאי, משורר ומתרגם גרמני יהודי אדם מפולדה (אנ') (Adam von Fulda‏; ~1445–1505) – מלחין גרמני מימי הביניים אחר צמיגי פולדה – יצרנית צמיגים גרמנית, חברה-בת של "גודייר", ראו Goodyear Tire and Rubber Company ראו גם בערך המקביל באנגלית Goodyear Tire and Rubber Company#Subsidiaries
The New Workout Plan

The New Workout Plan הוא הסינגל החמישי והאחרון של אמן ההיפ הופ האמריקאי קניה וסט, מתוך אלבום הבכורה שלו, The College Dropout. הוא יצא לאור בסוף אוגוסט 2004, והגיע למקום ה-59 במצעד שירי ההיפ הופ/R&B של בילבורד. לשיר יצא רמיקס רשמי, שאותו הפיק ליל ג'ון ומשתתפים בו הזמרים טוויסטה, לות'ר קמפבל, ג'ון לג'נד, אנה ניקול סמית', GLC ופונזוורת' בנטלי. מאוחר יותר הרמיקס נכלל גם ב-DVD בשם "The College Dropout Video Anthology". בשיר משתתפת הכנרת הישראלית מירי בן-ארי. בתחילת השיר בחורות מגיבות לסרטון אימון בדיוני שנוצר על ידי קניה וסט. השיר כולל "עדויות" בדיוניות של נשים שעברו בהצלחה את תוכנית האימון והצליחו להשיג בזכותו אורח חיים בזבזני הודות להיותן בכושר. הסינגל הוא נקיטת עמדה סאטירית על האבסורד שנשים זוכות להערכה רק בגלל הגוף שלהן, ושגברים מוערכים רק בגלל כספם. בביקורת על השיר נאמר ש, למרות התייחסויות לפן השטחי בשיר- שיוחס בביקורת למה שווסט באמת חושב ומאמין, ״הבחור הזה (ווסט) מצליח לעשות חביב למרות הכל חביב למרות הכל״, ונתן ביקורת חיובית מאוד לווסט בשיר זה, ואף טען שבחלק מהזמן התחרה ב״אחד הביטים הכי טובים שלו״. מידע על היצירה "The New Workout Plan" באתר מיוזיק בריינז מידע על הסינגל "The New Workout Plan" באתר מיוזיק בריינז מידע על היצירה "The New Workout Plan" באתר Discogs סרטון השיר "The New Workout Plan" באתר יוטיוב מידע על הרצועה "The New Workout Plan" באתר ספוטיפיי שגיאות פרמטריות בתבנית:יוטיוב 'סוג: גרסת הקליפ הקצרה' אינו ערך חוקי The New Workout Plan, בביצוע קניה וסט, גרסת הקליפ הקצרה באתר יוטיוב שגיאות פרמטריות בתבנית:יוטיוב 'סוג: גרסת הקליפ הארוכה' אינו ערך חוקי The New Workout Plan, בביצוע קניה וסט, גרסת הקליפ הארוכה באתר יוטיוב "Workout Plan" / "The New Workout Plan", מתוך אתר spin.com
בית הכנסת כדורי

בית הכנסת "כדורי מקור חיים" הוא בית הכנסת של הקהילה היהודית בפורטו, פורטוגל. נתרם ונבנה על ידי משפחת כדורי מהקהילה היהודית-בגדאדית של הונג קונג, ונקרא כדורי על שמם, שמו השני מקור חיים נקרא על שם "הציפייה והקיווי לה' שעמו מקור החיים" ומקורו מהפסוק בספר תהלים (תהלים לו, י); כִּֽי־עִ֭מְּךָ מְק֣וֹר חַיִּ֑ים בְּ֝אוֹרְךָ֗ נִרְאֶה־אֽוֹר. בית הכנסת נבנה לאורך רובע גרה ג'ונקיירו בשנת 1929 ונחנך בשנת 1938, והוא בית הכנסת הגדול ביותר בחצי האי האיברי ובדרום מערב אירופה. על פי הבלוג הרשמי של הקהילה היהודית בפורטו, הוא כולל כ-500 יהודים שמקורם ביותר משלושים מדינות ואוסף סביב אותו שולחן את כל הסטנדרטים והדרגות של שמירת היהדות. בשנים האחרונות חברי הקהילה קשרו את הארגון עם שאר העולם היהודי, כתבו את כללי הקהילה, החזירו את בניין בית הכנסת, ארגנו מחלקות ויצרו את התנאים הדרושים לחיים היהודיים לפרוח שוב בפורטו. בארגון יש בית דין רבני, שני רבנים רשמיים, מבנים לכשרות, הקהילה מציעה קורסים למורים בבתי ספר למאבק באנטישמיות, ויש בה מוזיאון, קולנוע, סרטים על תולדותיה ופרוטוקולי שיתוף פעולה עם המדינה הפורטוגזית, שגרירות ישראל פורטוגל, בני ברית בינלאומיים, הליגה נגד השמצה, קרן היסוד, ליובאוויטש של חב"ד, וכן עם הקהילה הקתולית בפורטו והקהילה המוסלמית של פורטו. בינואר 2021 נפתח מוזיאון השואה של פורטו, הראשון מסוגו בחצי האי האיברי. מדיה וקבצים בנושא בית הכנסת כדורי בוויקישיתוף אתר האינטרנט הרשמי של בית הכנסת כדורי Jewish Community of Oporto חזקי ברוך, מיזם שיתוף פעולה חברתי, דתי, תרבותי וסוציאלי בין הקהילה היהודית והקהילה הקתולית בעיר פורטו שבפורטוגל יושק היום., באתר ערוץ 7, 17 בדצמבר 2019 יעקב מאור, מפגש יהודי נוצרי היסטורי בפורטו, 17 בדצמבר 2019 אריק זרה, ברכת נשמה בבית הכנסת כדורי בפורטו, 31 בינואר 2016 Jewish Community of Oporto, Jewish Museum of Oporto חזקי ברוך, המוזיאון מציג את חיי הקהילה היהודית לפני השואה, את עליית הנאציזם והתפשטותו באירופה, הגטאות, הפתרון הסופי וצעדות המוות, באתר ערוץ 7, 12 בינואר 2021 Holocaust Museum of Oporto, סרטון באתר יוטיוב (אורך: 6:57)
טור דה רומאנדי

טור דה רומאנדי (בצרפתית Tour de Romandie) הוא מרוץ אופני כביש, מסוג מרוץ קטעים, המשתייך לסבב UCI World Tour. המרוץ נערך בחבל רומאנדי בשווייץ – חבל דוברי הצרפתית במערב המדינה. המרוץ נערך בפעם הראשונה ב-1947, שהייתה השנה ה-50 לייסוד איגוד האופניים בשווייץ. המרוץ נפתח, באופן מסורתי בפרולוג – קטע קצר של מרוץ אישי נגד השעון, המתקיים באזור ז'נבה או בלוזאן. בקטעים הבאים פונה המרוץ, בדרך כלל, צפונה, אל אזור הרי האלפים והרי היורה שבקנטון נשאטל. בדרך כלל, מתקיים במרוץ קטע נוסף של מרוץ אישי נגד השעון; בפעמים רבות זהו הקטע האחרון והמכריע במרוץ. 1998 – שווייץ לורן דיפו 1999 – צרפת לורן ז'אלאבר 2000 – איטליה פאולו סבולדלי 2001 – איטליה דריו פריגו 2002 – איטליה דריו פריגו 2003 – ארצות הברית טיילר המילטון 2004 – ארצות הברית טיילר המילטון 2005 – קולומביה סנטיאגו בוטרו 2006 – אוסטרליה קאדל אוונס 2007 – הולנד תומאס דקר 2008 – גרמניה אנדראס קלודן 2009 – צ'כיה רומן קרויציגר 2010 – סלובניה סימון שפילק 2011 – אוסטרליה קאדל אוונס 2012 – בריטניה בראדלי ויגינס 2013 – בריטניה כריסטופר פרום 2014 – בריטניה כריסטופר פרום 2015 – רוסיה אילנור זאקארין 2016 – קולומביה נאירו קינטנה 2017 – אוסטרליה ריצ'י פורט 2018 – סלובניה פרימוז' רוגליץ' 2019 – סלובניה פרימוז' רוגליץ' 2021 – בריטניה גריינט תומאס 2022 – רוסיה אלכסנדר ולאסוב 2023 – בריטניה אדם ייטס 2024 – ספרד קרלוס רודריגס מדיה וקבצים בנושא טור דה רומאנדי בוויקישיתוף אתר האינטרנט הרשמי של טור דה רומאנדי (בצרפתית, בגרמנית ובאנגלית) סקירה לקראת המרוץ (באנגלית) טור דה רומאנדי, ברשת החברתית פייסבוק טור דה רומאנדי, ברשת החברתית אקס (טוויטר) טור דה רומאנדי, ברשת החברתית אינסטגרם טור דה רומאנדי, סרטונים בערוץ היוטיוב טור דה רומאנדי, באתר פליקר את המרוץ סיים ראשון אלחנדרו ולוורדה מספרד, אך ניצחונו נפסל מאוחר יותר (יחד עם ניצחונות אחרים שלו) בגלל שנקבע כי השתמש בחומרי אמרוץ אסורים. ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו.
הוק (מוזיקה)

הוּק (מאנגלית: Hook) הוא קונספט נושאי במוזיקה, לרוב קטע מלודי חוזר (כגון רצף אקורדים או תווים), שנעשה בו שימוש בעיקר במוזיקה פופולרית. מטרת השימוש בהוק היא להפוך את השיר לקליט ולכזה "המושך את האוזן של המאזין", והשימוש בו רווח במוזיקת פופ, רוק, דאנס והיפ הופ. בז'אנרים אלה, ההוק הוא בדרך כלל סוג של רפרן (פזמון חוזר), אך הוא יכול להיות מגולם גם במלודיה או בקצב. בסימפוניה החמישית של בטהובן, לדוגמה, ניתן לומר כי החזרה על שלושת הסול ולאחריהם מי במול הם הוק. אוסטינטו Covach, John (2005). "Form in Rock Music: A Primer". In Stein, Deborah (ed.). Engaging Music: Essays in Music Analysis. New York: Oxford University Press. p. 71. ISBN 0-19-517010-5. ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
משה אהרן אפשטיין

משה אהרן אפשטיין (נולד ב-8 באוגוסט 1952) הוא חלילן ומנצח ישראלי. אפשטיין למד נגינה בחליל צד אצל אורי טפליץ וניצוח ותאוריית המוזיקה באקדמיה למוזיקה בתל אביב, שם סיים את לימודיו ב-1975 בהצטיינות יתרה. בשנת 1976 קיבל תעודת אמן ויצא להמשך לימודים בשווייץ אצל אורל ניקולה והשתלם גם בקורסים עם מרסל מואיז. בשנים 1980–1986 היה אפשטיין סולן בסינפונייטה הישראלית באר שבע. משנת 1981 היה חבר בסגל האקדמיה למוסיקה ולמחול בירושלים, שם הוא לימד חליל צד, מתודה ומוזיקה קאמרית, וכיהן כמנהל מוזיקלי ומנצח של התזמורת הקאמרית של האקדמיה. בין השנים 1999–2012 הוא כיהן כפרופסור בבית הספר הגבוה למוזיקה ולתיאטרון בהמבורג. בין השנים 1992–1995 ניצח על התזמורת הסימפונית תל אביב. מאז שנת 2013 מכהן כדיקן הפקולטה לחינוך מוזיקלי במכללת לוינסקי. אפשטיין מגיש כיתות אמן שנתיות בגרמניה ומוזמן להרצות באוניברסיטת ייל בארצות הברית, באוסקה ביפן, בבית הספר הגבוה למוזיקה בפרנקפורט ועוד. כמו כן הופיע כמנצח וסולן עם תזמורות קאמריות מהחשובות בישראל ובפסטיבלי מוזיקה בינלאומיים. הופיע בין השאר כסולן עם הפילהרמונית של ברלין. משה אהרן אפשטיין הוציא עד כה שני תקליטורים והקלטות רבות לרדיו. ספרו על האספקט הטכני של הנגינה בחליל יצא בהוצאת צימרמן-פרנקפורט. משה אהרן אפשטיין, באתר MusicBrainz (באנגלית)
Slow Jamz

Slow Jamz הוא סינגל משותף של הראפר האמריקאי טוויסטה מאלבומו Kamikaze, ושל אמן ההיפ הופ האמריקאי קניה וסט, מתוך אלבום הבכורה שלו, The College Dropout. השיר, שמשתתף בו ג'יימי פוקס, הגיע למקום ה-1 במצעד הבילבורד הוט 100 בארצות הברית לשבוע, כשהפך לסינגל הראשון של וסט, פוקס וטוויסטה שמגיע למקום הראשון במצעד זה. הגרסה מאלבומו של וסט כוללת פתיח ושתי פסקות נוספות של ג'יימי פוקס, ואינה כוללת את הסיום של טוויסטה בשיר המקורי. השיר, שהגיע למקום ה-3 במצעד הסינגלים בבריטניה, הועמד לפרס גראמי לשיתוף הפעולה הטוב ביותר בשיר ראפ. המגזין Q דירג אותו במקום ה-19 ברשימת שירי ההיפ הופ הטובים ביותר בכל הזמנים. השיר הוא מחווה קלאסית לאמני מוזיקת הנשמה וה"סלואו ג'אם", שהוא בעצם סגנון שירה איטי המשלב היפ הופ, R&B ומוזיקת נשמה. קניה וסט, שהפיק את השיר, שר את הבית הראשון של השיר, טוויסטה את הבית השני והסיום וג'יימי פוקס את הפזמון. חלק מהפזמון של השיר, "Are you gonna be, are you gonna be, are you gonna be, well well well well", לקוח משירו של לות'ר ונדרוס, "A House Is Not a Home". בשיר מופיעה איישה טיילר. מידע על היצירה "Slow Jamz" באתר מיוזיק בריינז מידע על הסינגל "Slow Jamz" באתר מיוזיק בריינז מידע על היצירה "Slow Jamz" באתר Discogs סרטון השיר "Slow Jamz" באתר יוטיוב מידע על הרצועה "Slow Jamz" באתר ספוטיפיי ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.